༥རིན་ཆེན་དོ་ཤལ་ལས་བྱུང་བའི་རྫས་བསྲུང་།ད་ནི་རྫས་སྲུང་སྐོར་ལས་ནི།།གུ་ཎའི་བླ་སྒྲུབ་རྒྱུན་ཁྱེར་གསང་བ་ཡི།།བར་ཆད་ནད་གདོན་ཀུན་ཐུབ་བསྟན་པ་ལ།།གླ་རྩི་ལྡོང་རོས་མུ་ཟི་བཙན་དུག་དང་།།ཤིང་ཀུན་ཤུ་དག་ནག་པོ་མཚལ་སེང་ལྡེང་།།ཤི་སྐྲའི་གཞོབ་དང་ཡུངས་དཀར་ཉུང་ནག་རྣམས།།ཞིབ་བཏགས་ཚིལ་ཆེན་དང་སྦྱར་བ་མེན་རྭར།།བླུགས་ལ་དེ་ཉིད་ལས་གསུངས་སྔགས་ངར་བཏགས།།རྫས་དེ་རྒྱུན་དུ་ལུས་བཅང་དགོས་པའི་ཚེ།།ནང་སྔར་སྔགས་སྟོང་བཟླས་ནས་རྫས་ལ་གདབ།།བྱུག་བདུག་འཐུང་བྱས་ནད་གདོན་བར་ཆད་དང་།།ཡམས་རིམས་ཐམས་ཅད་ཐུབ་ངེས་བླ་མེད་ཡིན།།ན་མོ་གུ་རུ་བྷྱ༔དུད་པས་རིམས་ནད་སྲུང་བར་གུ་གུལ་དང་།།ཤིང་ཀུན་སྨན་ཆེན་དུར་ཐོར་ཤུ་དག་ནག།མི་སྐྲ་ཡུངས་དཀར་སྒོག་གཅིག་ཆ་མཉམ་ལ།།རིལ་བུ་སྲན་ཚད་ནང་རེ་བདུན་བྱས་པས།།འགོ་ནད་དལ་ཡམས་སྲུང་བའི་རྫས།།སྤྲུ་ནག་དྲི་ཆུར་བར་བ་སྔགས་བཏབ་འདམ་འཐག་བྱ།།དེ་ཉིད་གཞིར་བཟུང་ཤུ་དག་ཕུར་མོང་ནག།སྤང་རྩི་འཛིམ་པ་སྟག་ཤ་མིང་ཅན་ནག།རེ་ལྕག་མེ་ཏོག་སྨན་ཀུན་ནག་པོའོ་གླ་ནག་རྩི་དང་བཅས།།ཨ་རུ་རུ་རྟ་གི་ཝཾ་ཆུས་འདམ་འཐག།བྱས་ལ་མུ་ཟི་ནག་པོ་དྲི་ཐོན་བྱ།།རིལ་བུ་དྲིལ་ལ་སྔགས་བཏབ་བྱུག་བདུག་འཆང་།།ཁོང་དུ་བཏང་བས་གཉན་རིམས་གག་ལྷོག་འབྲུམ།།རྒྱུ་གཟེར་དམར་བཤལ་སྲུང་འཇོམས་བླ་ན་མེད།།ཁྱུང་གདོན་གཟའ་ཀླུ་སྲུང་བའི་རྫས་སྦྱོར་ནི།།ཁྱུང་ལྔ་རྡོ་རྗེ་གསུམ་གཟའ་བདུད་རྡོ་རྗེ།ཀླུ་བདུད་རྡོ་རྗེ།ཐལ་ཀ་རྡོ་རྗེ་དང་གུ་གུལ་གཉིས།།དངུལ་ཆུ་མུ་ཟི་སེར་ནག་ཡུངས་དཀར་དང་།།ཉ་ཕྱིས་ཁྱུང་སྐྱུགས་རྡོ་རྒྱུས་སྤང་སྤོས་དང་།།ཤིང་མངར་རྒྱ་ནག་ཀྱི་ལྕེ་རྡོ་རྗེ་སྔོ་ཆུ།།ནུས་ལྡན་དྲི་ཆེན་དེ་རྣམས་སེང་དམར་གྱི།།ཁཎྜས་རིལ་དྲིལ་བྱུགས་བདུག་ཁོང་བཏང་འཆང་།།གཟའ་ཀླུ་འབྱུང་གདོན་མཛེ་ཤུ་རྨ་འབྲས་རེངས།།གཞང་འབྲུམ་ལ་སོགས་སྲུང་འཇོམས་ཟབ་པས་མཆོག།རིན་ཆེན་དོ་ཤལ་ལས།